Atesa l'Ordre TSF/234/2017, de 13 d'octubre, per la qual s'aproven les bases que han de regir la convocatòria de subvencions a projectes singulars, la Xarxa d'Ateneus Cooperatius i projectes Aracoop, per al foment de l'economia social i del cooperativisme (DOGC núm. 7477, de 19.10.2017);
Atesa l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats (DOGC núm. 7642, de 14.6.2018), modificada per l'Ordre TSF/5/2019, de 14 de gener (DOGC núm. 7789, de 16.1.2019);
Atesa la Llei 19/2014, del 29 de desembre, de transparència, accés a la informació pública i bon govern, per regular i garantir la transparència de l'activitat pública i el dret d'accés de les persones a la informació i la documentació públiques;
Atesa la Llei 38/2003, de 17 de novembre, general de subvencions, i el Reglament que la desplega, aprovat pel Reial decret 887/2006, de 21 de juliol, que pel seu caràcter bàsic tenen afectacions sobre les normes reguladores de bases de les subvencions que elabora l'Administració de la Generalitat de Catalunya;
Atesa la Llei 4/2020, del 29 d'abril, de pressupostos de la Generalitat de Catalunya per al 2020;
Atès el que estableix l'article 5 del Decret llei 8/2020, de 24 de març, de modificació parcial del Decret llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica, i d'adopció d'altres mesures complementàries, el qual habilita l'òrgan concedent de subvencions per adoptar, de manera excepcional, mesures de flexibilització per a les actuacions que s'han de subvencionar que s'han vist afectades pel context generat per la COVID-19 o per les mesures adoptades per combatre-la, mesures de flexibilització no previstes en les respectives bases reguladores del procediment mentre duri l'estat d'alarma i/o tots els mecanismes de control sanitari i de desconfinament;
Atès el que estableix la disposició addicional primera del Decret llei 26/2020, de 23 de juny, de mesures extraordinàries en matèria sanitària i administrativa, en què es mantenen vigents determinats preceptes i actes de desenvolupament del Decret llei 8/2020, en concret els de l'article 5.1, que preveu que els òrgans concedents de subvencions i ajuts podran adoptar mesures de flexibilització, d'acord amb la normativa de subvencions i de procediment administratiu comú, amb relació a les condicions que estableixen les bases reguladores i convocatòries del seu àmbit competencial amb la finalitat de donar la viabilitat màxima a les actuacions objecte de subvenció o ajut que s'han vist afectades pel context generat per la COVID-19 o per les mesures preses per combatre-la;
Vist que la resolució d'atorgament d'aquestes subvencions està condicionada a la disponibilitat pressupostària suficient per a aquesta finalitat, ja que correspon a programes acordats en la reunió de la Conferència Sectorial d'Ocupació i Assumptes Laborals;
Fent ús de les atribucions que em confereix la legislació vigent,
—1 Obrir la convocatòria per concedir subvencions a la Xarxa d'Ateneus Cooperatius i projectes Aracoop, a fi de fomentar l'economia social i el cooperativisme en l'exercici 2020.
—2 La tramitació, la resolució i l'atorgament de les subvencions que preveu aquesta convocatòria ordinària, així com les condicions, els criteris de valoració, els requisits de les entitats sol·licitants i la documentació que cal aportar, es regeixen per l'Ordre TSF/234/2017, de 13 d'octubre, per la qual s'aproven les bases que han de regir la convocatòria de subvencions a projectes singulars, la Xarxa d'Ateneus Cooperatius i projectes Aracoop, per al foment de l'economia social i del cooperativisme (DOGC núm. 7477, de 19.10.2017).
Aquestes bases s'han d'entendre modificades, de manera excepcional, únicament per a la present convocatòria, per les circumstàncies extraordinàries derivades de les conseqüències de la lluita contra la COVID-19, per les mesures de flexibilització acordades en l'apartat següent d'aquesta Resolució, a fi de donar viabilitat màxima a les actuacions objecte de subvenció afectades, així com d'evitar a les persones beneficiàries perjudicis derivats del compliment de les seves obligacions envers aquest procediment subvencional, i per l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats (DOGC núm. 7642, de 14.6.2018), modificada per l'Ordre TSF/5/2019, de 14 de gener (DOGC núm. 7789, de 16.1.2019).
—3 S'aproven, amb caràcter excepcional, en relació amb les actuacions subvencionades a l'empara d'aquesta convocatòria que s'hagin vist afectades pel context generat per la COVID-19 o per les mesures adoptades per combatre-la mentre duri l'estat d'alarma i/o tots els mecanismes de control sanitari i de desconfinament, les mesures de flexibilització següents:
1a) Pel que fa a l'annex 3, Línia 2.
Xarxa d'Ateneus Cooperatius, l'Ordre TSF/234/2017, de 13 d'octubre les accions que han de dur a terme les entitats beneficiàries d'aquesta subvenció, excepcionalment, durant aquesta convocatòria 2020 són les següents:
a) Fer recerca sobre les propostes d'intercooperació que s'estableixin entre les empreses d'economia social i donar-hi suport i acompanyament a fi de plantejar alternatives a l'abastiment de les necessitats de la ciutadania i les administracions, com ara: abastiment de productes alimentaris de proximitat, producció de material necessari en l'àmbit tèxtil o qualsevol altra proposta que condueixi al mateix objectiu.
b) Fer el seguiment de l'estat de les entitats d'economia social i solidària del territori mitjançant trucades o correus electrònics.
c) Detectar les situacions plantejades a les empreses d'economia social i solidària, conèixer els instruments de què es disposen per donar-hi resposta i les respostes que s'hi estan donant, així com sistematitzar la informació obtinguda i elaborar documents de difusió (com ara, preguntes més freqüents (PMF) o llista de mesures pràctiques transformadores per compartir).
d) Mantenir els acompanyaments i ajustar-los a les possibilitats virtuals.
e) Planificar i elaborar eines per a la informació, l'assessorament i l'acompanyament, entre d'altres, a fi de sostenir i millorar la situació economicosocial, especialment la dels projectes que anteriorment han tingut l'acompanyament dels ateneus cooperatius i que poden tenir dificultats per consolidar la seva activitat econòmica.
f) Mantenir formacions en línia de manera coordinada entre tots els ateneus cooperatius de la Xarxa d'Ateneus Cooperatius.
g) Posar a disposició de les empreses d'economia social i solidària la recopilació de mesures i eines que tant l'Administració pública com les entitats representatives puguin anar desplegant, especialment en relació amb els instruments financers, a fi d'ajudar-les a obtenir el circulant necessari per poder atendre les obligacions durant el període d'infraactivitat.
h) Prioritzar les accions que, ateses les circumstàncies, poden aportar mesures i solucions als diferents àmbits afectats per la situació.
En concret, cal donar prioritat a la distribució agroecològica, la dinamització del comerç local, la vulnerabilitat, les persones migrades i els treballs de cures.
i) Promoure accions de sensibilització de l'economia social en relació amb els supòsits de relleu empresarial i transformació d'altres entitats en cooperatives.
j) Promoure que les empreses i les entitats de l'economia social i solidària aportin les seves demandes i ofertes al Marketplace organitzat per ACCIÓ.
k) Assessorar les persones sòcies treballadores o persones sòcies de treball de les cooperatives i altres entitats de l'economia social que puguin haver plantejat un ERTO o qualsevol altra fórmula de regulació d'ocupació i donar-los suport.
l) Compartir experteses i experiències territorials que puguin ser adaptables o replicables.
m) Treballar amb entitats i persones prescriptores per dissenyar mesures per incorporar a les empreses d'economia social.
n) Coordinar-se amb les estratègies i accions que portin a terme les diferents administracions (Generalitat de Catalunya, consells comarcals i ajuntaments) per lluitar contra la situació generada a conseqüència de les mesures establertes en estat d'alarma amb motiu de la COVID-19.
o) Atendre, específicament, projectes de l'economia social existents, des que es creen fins als tres anys, amb l'objectiu de mantenir l'ocupació d'aquestes entitats.
p) Participar en espais de reflexió i de decisió respecte de les estratègies que cal seguir a fi d'adequar les accions col·lectives de la Xarxa d'Ateneus Cooperatius, de tal manera que atenguin les necessitats del sector de l'economia social.
q) Dur a terme accions per integrar la dimensió cooperativa en les activitats d'assessorament de gestories i assessories.
r) Adaptar les accions als centres universitaris, als centres educatius de formació professional de grau mitjà o superior i de batxillerat, com a complement del Programa de formació financera, fruit de l'acord entre el Departament de Treball, Afers Socials i Famílies, el Departament d'Educació i l'Associació Economia Social Catalunya (AESCAT), amb la voluntat de reforçar la presència de l'economia social a l'aula i de sensibilitzar el col·lectiu docent entorn de l'economia social.
s) Dur a terme qualsevol altra actuació no prevista en els paràgrafs anteriors i que contribueixi al compliment de la finalitat plantejada per aquesta Resolució.
El nombre mínim d'accions i de participants, així com la seva distribució entorn de les actuacions que cal dur a terme, es pot adaptar segons les característiques del territori a fi d'adequar millor les necessitats detectades a cada àmbit o sector.
En qualsevol cas, cal mantenir la finalitat objecte de la subvenció, així com el nombre mínim total de participants i d'acompanyaments que cal portar a terme.
1b) Pel que fa al punt 8.e) de l'annex 3, Línia 2.
Xarxa d'Ateneus Cooperatius, en què es regula que l'entitat beneficiària de la subvenció ha de presentar un document justificatiu de l'efectiva participació de les persones en les actuacions, excepcionalment per a aquesta convocatòria, l'acreditació de l'efectiva realització de les accions i de les persones que hi han intervingut es podrà fer mitjançant el sistema de mostreig.
Quant al projecte e) de l'annex 4, Línia 3.
Projectes Aracoop, es modifica el nom i passa a denominar-se Sessions d'assessorament tècnic, econòmic i jurídic sobre economia social i cooperativa.
—4 Línies i projectes objecte de subvenció
Les línies i els projectes que cal subvencionar són els que consten en els annexos 3, 4 i 5 de l'Ordre TSF/234/2017, de 13 d'octubre.
Poden ser beneficiàries d'aquesta subvenció les entitats que preveuen els annexos 3, 4 i 5 de l'Ordre TSF/234/2017, de 13 d'octubre, per la qual s'aproven les bases que han de regir la convocatòria de subvencions a projectes singulars, la Xarxa d'Ateneus Cooperatius i projectes Aracoop, per al foment de l'economia social i del cooperativisme.
6.1 Les sol·licituds s'han de formalitzar exclusivament per via electrònica mitjançant la Seu electrònica de la Generalitat de Catalunya.
6.2 El formulari de sol·licitud normalitzat està disponible al portal corporatiu de tramitació Canal Empresa [URL] o a l'apartat Tràmits del web de la Generalitat de Catalunya [URL], o a l'extranet de les administracions públiques catalanes EACAT [URL], en cas d'altres administracions.
6.3 Una vegada emplenat el formulari, s'ha de presentar electrònicament junt amb la documentació que preveu la base 8.1 de l'Ordre TSF/234/2017, de 13 d'octubre, mitjançant el Canal Empresa [URL] o l'apartat Tràmits del web de la Generalitat de Catalunya [URL].
En el cas dels ens locals, el formulari de sol·licitud s'ha de presentar per via electrònica mitjançant l'extranet de les administracions públiques catalanes, la plataforma EACAT ( http://www.eacat.cat ).
En el cas que es produeixi una interrupció no planificada en el funcionament dels sistemes electrònics durant l'últim dia establert per fer el tràmit corresponent, aquest es podrà dur a terme durant els tres dies hàbils consecutius.
6.4 Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent.
Concretament, s'admeten els que es consideren en l'apartat 6.2 del Protocol d'identificació i signatura electrònica, aprovat per l'Ordre GRI/233/2015, de 20 de juliol, que són els mecanismes següents:
a) Certificat reconegut o qualificat de signatura avançada idCAT que emet el Consorci d'Administració Oberta de Catalunya.
b) Certificat del DNI electrònic.
La relació de certificats digitals vàlids es pot consultar a la secció Certificats i signatures electròniques de la Seu electrònica de la Generalitat de Catalunya [URL].
En el cas que les entitats o el seu representant legal no disposin de certificat digital, en poden obtenir un en els centres emissors corresponents que hi figuren a la Seu electrònica, segons els tipus de certificat.
La relació de centres emissors es pot consultar a la secció Certificats i signatures electròniques de la Seu electrònica de la Generalitat de Catalunya ( https://seu.gencat.cat ).
6.5 Si el formulari de sol·licitud i la documentació adjunta no compleixen els requisits esmenables, l'òrgan gestor ha de requerir l'entitat interessada perquè, en el termini de 10 dies hàbils, esmeni el defecte o adjunti els documents preceptius amb la indicació que, si no ho fa, s'entendrà que desisteix de la sol·licitud, d'acord amb l'article 68 de la Llei 39/2015, d'1 d'octubre, i es dictarà la resolució corresponent.
La notificació del requeriment s'ha de fer electrònicament a la secció La meva carpeta – Consultar les meves notificacions electròniques de la Seu electrònica de la Generalitat de Catalunya ( https://seu.gencat.cat ) i, en el cas dels ens locals, mitjançant la plataforma EACAT [URL].
6.6 Les entitats que hagin iniciat la tramitació per EACAT poden fer-ne el seguiment des de la mateixa plataforma ( http://www.eacat.cat ).
La resta d'entitats poden fer el seguiment de l'estat de la sol·licitud mitjançant la secció La meva carpeta de la Seu electrònica de la Generalitat de Catalunya ( https://seu.gencat.cat/ ).
7.1 El termini per presentar el formulari de sol·licitud de subvenció és fins al 10 de setembre del 2020, a comptar de l'endemà de la publicació d'aquesta Resolució en el Diari Oficial de la Generalitat de Catalunya.
7.2 La presentació de sol·licituds via electrònica es pot fer cada dia durant les 24 hores del dia.
—8 Import màxim i aplicació pressupostària
8.1 L'import màxim destinat a la concessió d'aquestes subvencions és de 4.572.050,00 euros, distribuït i a càrrec de les partides pressupostàries següents:
L'import màxim destinat a aquesta línia de subvenció és de 3.903.460,00 euros.
L'import màxim destinat a aquesta línia de subvenció és de 513.400,00 euros.
L'import màxim destinat a aquesta línia de subvenció és de 155.190,00 euros.
Aquesta convocatòria queda condicionada a l'existència de crèdit en el moment de la resolució de concessió.
8.2 En cas que, un cop atorgats tots els projectes d'alguna de les línies, hi hagués pressupost disponible, l'import romanent es pot utilitzar per subvencionar els projectes de les línies en què s'hagi exhaurit el pressupost.
En aquest cas, l'atorgament dels projectes s'ha de fer tenint en compte exclusivament la puntuació obtinguda en la línia corresponent.
8.3 Aquest import màxim es pot ampliar mitjançant resolució de la persona titular de la Direcció General d'Economia Social, el Tercer Sector i les Cooperatives, condicionada a la competència que té atribuïda i d'acord amb els crèdits pressupostaris del Departament de Treball, Afers Socials i Famílies, i amb la publicació prèvia al Diari Oficial de la Generalitat de Catalunya.
S'estima una quantia addicional d'un 30% d'aplicació a la subvenció, la qual no requereix cap disposició nova d'ampliació de quantia ni cap convocatòria nova, i està condicionada a la disponibilitat efectiva del crèdit en el moment anterior a la resolució de la concessió de la subvenció.
La quantia màxima per a cadascuna de les línies i els projectes per subvencionar és la següent:
L'import per subvencionar per a cada projecte d'ateneu cooperatiu és de 222.000,00 euros, excepte a Barcelona ciutat, on l'import màxim per subvencionar per projecte és de 297.460,00 euros.
La subvenció, en qualsevol cas, pot cobrir fins al 100% del cost total de tot el projecte.
L'import per subvencionar per a cada cercle cooperatiu és de 60.000,00 euros i, en qualsevol cas, pot cobrir fins al 100% del cost total de tot el projecte.
L'import per subvencionar per a cadascun dels eixos i projectes d'aquesta línia és el següent:
Creació: 42.000,00 euros, que ha de cobrir el 100% del cost total del projecte següent:
Projecte a) Formació virtual de creació, creixement i gestió de cooperatives, entitats d'economia social i/o el tercer sector: 42.000,00 euros.
Món educatiu i universitari: 230.000,00 euros, que ha de cobrir el 100% del cost total dels projectes, amb el desglossament d'imports màxims per projecte següent:
Projecte b) Activitats formatives universitàries, crèdits obligatoris o optatius en el marc del pla docent, de reconeixement de crèdits o de naturalesa anàloga, sobre l'economia social i el tercer sector, o per formar especialistes en gestió de cooperatives: 200.000,00 euros.
Projecte c) Reconeixement dels millors treballs universitaris sobre el tercer sector i l'economia social, o per formar especialistes en gestió de cooperatives: 30.000,00 euros.
Formació i gestió: 101.400,00 euros, que ha de cobrir el 100% del cost total dels projectes, amb el desglossament d'imports màxims per projecte següent:
Projecte d) Seminaris de millora de competències professionals específiques en l'economia social: 72.000,00 euros.
Projecte e) Sessions d'assessorament tècnic, econòmic i jurídic sobre economia social i cooperativa: 29.400,00 euros.
Promoció i difusió: 140.000,00 euros, que ha de cobrir el 100% del cost total dels projectes, amb el desglossament d'imports màxims per projecte següent:
Projecte f) Presència als mitjans de comunicació: 100.000,00 euros.
Projecte g) Debats territorials, sectorials i actes: 40.000,00 euros.
L'import per subvencionar els projectes d'aquesta línia és de 155.190,00 euros, que pot cobrir fins al 100% del cost total dels projectes.
10.1 L'àmbit temporal de les accions objecte de subvenció és el següent:
Xarxa d'Ateneus Cooperatius, des de l'1 de gener del 2020 fins al 31 d'octubre del 2021 per als ateneus cooperatius que siguin de nova constitució; i des de l'1 de novembre del 2020 fins al 31 d'octubre del 2021 per als ateneus que hagin obtingut subvenció en el marc del programa de la Xarxa d'Ateneus Cooperatius de l'exercici anterior, en virtut de l'Ordre TSF/234/2017, de 13 d'octubre, a fi de garantir-ne la continuïtat.
Projectes Aracoop, des de l'1 de novembre del 2020 fins al 31 d'octubre del 2021.
Coordinació, promoció i difusió de projectes d'economia social i cooperativa, des de l'1 de novembre del 2020 fins al 31 d'octubre del 2021.
10.2 L'inici de les actuacions de totes les línies ha de ser obligatòriament durant l'any 2020.
10.3 A l'efecte de complir els indicadors de la subvenció que estableix l'apartat 8 de l'annex 2 i l'apartat 8 de l'annex 3 de l'Ordre TSF/234/2017, de 13 d'octubre, cal tenir en compte el que s'indica tot seguit:
Empreses creades per les persones ateses fins al 31.1.2022.
S'entén com a empresa creada l'empresa que estigui en procés d'inscripció en el registre o bé que hagi iniciat una activitat econòmica.
S'entén com a persona inserida tant les persones ateses o els participants de l'actuació com les persones que participin en un nou projecte empresarial juntament amb alguna de les persones ateses o participants i que hagin iniciat una activitat laboral en el període comprès entre l'1 de gener del 2020 i el 31 de gener del 2022.
La Direcció General d'Economia Social, el Tercer Sector i les Cooperatives ha de verificar, mitjançant la consulta a la base de dades de la Seguretat Social, la inserció de les persones inserides.
Els òrgans competents per tramitar i resoldre aquestes línies de subvencions són els que estableix la base 9 de l'annex 1 de l'Ordre TSF/234/2017, de 13 d'octubre.
11.1 L'ordenació del procediment correspon a la Direcció General d'Economia Social, el Tercer Sector i les Cooperatives.
11.2 La instrucció del procediment correspon a la persona titular de la Sub-direcció General d'Economia Social, Tercer Sector i les Cooperatives.
11.3 La valoració de les sol·licituds i l'elaboració de l'informe que serveix de base per a la proposta de resolució corresponen a l'òrgan col·legiat integrat pels membres següents:
La persona titular del Servei de Foment de la Direcció General d'Economia Social, el Tercer Sector i les Cooperatives, o la persona que es designi.
Les persones titulars dels serveis territorials a Barcelona, Tarragona, Lleida, Girona i les Terres de l'Ebre, o la persona que es designi.
11.4 La resolució de les línies de subvencions correspon a la persona titular de la Direcció General d'Economia Social, el Tercer Sector i les Cooperatives.
El procediment de concessió de les subvencions és el de concurrència competitiva, i el termini màxim per notificar i emetre la resolució és de dos mesos a comptar de l'endemà de la data de finalització del termini de presentació de sol·licituds.
Un cop transcorregut aquest termini, si no s'ha dictat i notificat una resolució expressa, la sol·licitud s'entén desestimada per silenci administratiu, d'acord amb el que estableix l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
La resolució es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://tauler.gencat.cat ).
Contra la resolució de concessió o denegació de subvencions, que no exhaureix la via administrativa, les persones interessades poden interposar recurs d'alçada davant la persona titular de la Secretaria General del Departament de Treball, Afers Socials i Famílies en el termini d'un mes a comptar de l'endemà de la notificació de la resolució, segons el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.1 Pel que fa a la justificació de les subvencions atorgades, cal atenir-se al que estableix la base 16 de l'annex 1, i els annexos 3, 4 i 5 de l'Ordre TSF/234/2017, de 13 d'octubre.
El termini per presentar el compte justificatiu és el 30 de novembre del 2021, excepte els documents següents de la Línia 2, que s'han de presentar com a màxim el 31 de gener del 2022:
Relació de les empreses creades, en què s'indiquin el nom i el NIF.
Relació de llocs de treball creats, en què constin el nom i el NIF de les persones, així com l'empresa en la qual s'han creat i la data d'alta.
—16 Publicitat de les subvencions concedides
Al final de l'exercici, quan les subvencions concedides, individualment considerades, siguin del mateix import o d'un import superior a 3.000,00 euros, el Departament de Treball, Afers Socials i Famílies ha de donar publicitat als atorgaments d'aquestes subvencions mitjançant la seva publicació al Diari Oficial de la Generalitat de Catalunya i al Tauler electrònic de l'Administració de la Generalitat de Catalunya, i ha d'indicar la convocatòria ordinària, el programa i el crèdit pressupostari al qual s'han imputat, la persona beneficiària, la quantitat concedida, la finalitat o finalitats de la subvenció i la seva formalització.
D'acord amb l'article 15.1 de la Llei 19/2014, del 29 de desembre, de transparència, accés a la informació pública i bon govern, pel que fa a la publicitat de les subvencions, també s'ha de publicar la informació que inclou el precepte que s'assenyala en el Portal de la Transparència [URL].
Contra aquesta Resolució de convocatòria, que exhaureix la via administrativa, les persones interessades poden interposar recurs contenciós administratiu, davant el Tribunal Superior de Justícia de Catalunya, en el termini de dos mesos a comptar de l'endemà de la seva publicació en el Diari Oficial de la Generalitat de Catalunya, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.
També poden interposar un recurs potestatiu de reposició davant l'òrgan que dicta aquest acte, en el termini d'un mes a comptar de l'endemà de la seva publicació en el Diari Oficial de la Generalitat de Catalunya, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.
Aquesta Resolució entra en vigor l'endemà de la seva publicació al Diari Oficial de la Generalitat de Catalunya.